LIITE

Asetuksen (EU) 2021/1149 30 artiklassa tarkoitettu malli jäsenvaltioiden komissiolle toimittamia sisäisen turvallisuuden rahaston vuotuisia tuloksellisuuskertomuksia varten

TUNNISTETIEDOT

CCI-numero Otsikko Versio Tilivuosi Päivä, jona kertomus on hyväksytty seurantakomiteassa

1. TULOKSELLISUUS

1.1 Täytäntöönpanon edistyminen – asetuksen (EU) 2021/1149 30 artiklan 2 kohdan a alakohta

Kerro kunkin erityistavoitteen osalta, miten ohjelman täytäntöönpanossa ja sen välitavoitteiden ja tavoitteiden saavuttamisessa on edistytty, kun otetaan huomioon tilivuoden viimeisimmät tiedot asetuksen (EU) 2021/1060 42 artiklan mukaisesti. Tällä tarkoitetaan kumulatiivisia tietoja, jotka on toimitettu kertomuksen toimittamisvuotta edeltävän vuoden heinäkuun loppuun (31.7.) mennessä.

Edistymistä kunkin erityistavoitteen osalta kuvaavat tiedot olisi mieluiten esitettävä ohjelmassa yksilöityjen täytäntöönpanotoimenpiteiden, ohjeellisten toimien ja toivottujen tulosten mukaan jaoteltuina.

Kerro myös toteutetuista toimenpiteistä ja asiaankuuluvista toiminnoista, jotka liittyvät kumppanuuden täytäntöönpanoon asetuksen (EU) 2021/1060 8 artiklan 2 kohdan mukaisesti.

Lisää teksti tähän. Enimmäispituus: 7 000 merkkiä.

1.2 Tuloksellisuuteen vaikuttavat seikat – asetuksen (EU) 2021/1149 30 artiklan 2 kohdan b alakohta

Kerro kunkin erityistavoitteen osalta, mitkä seikat ovat vaikuttaneet ohjelman tuloksellisuuteen tilivuoden aikana ja mihin toimiin on ryhdytty niihin puuttumiseksi.

Mikäli mahdollista ja aiheellista, erottele nämä seikat seuraavasti:

— saavutusten aliraportointi (1);

— tavoitteiden asettaminen (2);

— menettelyyn liittyvät viiveet ja hallinnolliset valmiudet (3);

— toimintaympäristöön liittyvät muutokset (4);

— toimien suunnittelu ja/tai toteutus (5); sekä

— muut asiat.

Kerro strategiaan tai kansallisiin tavoitteisiin tehdyistä muutoksista, tekijöistä, jotka tulevaisuudessa saattavat johtaa muutoksiin, sekä siitä, miten kyseiset muutokset ovat vaikuttaneet tuloskehyksen määritysmenetelmän mukaisesti arvioituihin tavoitteisiin.

Ilmoita mahdollisista rahaston täytäntöönpanoon liittyvistä komission perustelluista lausunnoista, jotka koskevat Euroopan unionin toiminnasta tehdyn sopimuksen 258 artiklan mukaista rikkomusmenettelyä.

Lisää teksti tähän. Enimmäispituus: 7 000 merkkiä.

1.3 Erityiset lievennystoimet

Jos aiheellista, kerro lyhyesti, miten ohjelman toimet ovat auttaneet lieventämään ennakoimattomiin turvallisuusuhkiin johtaneiden toimintaympäristön äkillisten muutosten vaikutuksia. Mikäli mahdollista, ilmoita tarkoitukseen uudelleen kohdennettujen varojen määrä sekä niihin liittyvät tuotokset ja saavutetut tulokset.

Kiinnitä erityistä huomiota toimiin, jotka on toteutettu ennakoimattomien turvallisuusuhkien lieventämiseksi ja joiden kaikkia saavutuksia ei välttämättä pystytä mittaamaan yhteisillä tuotos- ja tulosindikaattoreilla.

Lisää teksti tähän. Enimmäispituus: 4 000 merkkiä.

1.4 Operatiivinen tuki – asetuksen (EU) 2021/1149 16 artiklan 3 kohta

Jos tilivuoden aikana on käytetty operatiivista tukea, kerro, miten se edisti rahaston tavoitteiden saavuttamista (6).

Jos tuettaviksi valittujen toimien operatiivisen tuen kumulatiiviset tukikelpoiset kokonaiskustannukset ovat tilivuoden lopussa yli 20 prosenttia ohjelman kokonaismäärärahoista, selitä, mistä tämä johtuu. Jos on olemassa riski, että edellä mainittu kynnysarvo ylittyy ohjelmakauden loppuun mennessä, kerro riskin lieventämiseksi suunnitelluista toimenpiteistä.

Lisää teksti tähän. Enimmäispituus: 4 000 merkkiä.

1.5 Erityistoimet (7)

Kerro tilivuonna toteutettujen erityistoimien tärkeimmistä saavutuksista ja siitä, miten toimet auttoivat ohjelman tavoitteiden saavuttamisessa ja unionin tason lisäarvon (8) tuottamisessa.

Kerro, miten yksittäisissä toimissa on edistytty sekä menettelyn (9) että toiminnan (10) osalta, ja mainitse toimien tuloksellisuuteen mahdollisesti vaikuttaneet seikat, erityisesti varojen alikäytön riski.

Erittele tiedot tarvittaessa hankkeittain. Jos on odotettavissa, että alkuperäisestä suunnitelmasta joudutaan poikkeamaan, selitä syy(t), kerro mahdollisesti toteutetuista lievennystoimista ja esitä muutettu aikataulu.

Lisää teksti tähän. Enimmäispituus: 5 000 merkkiä.

Kirjaa oheiseen taulukkoon tiedot kaikista ohjelmassa toteutetuista kansallisista erityistoimista. Kansainvälisiä erityistoimia koskevien tietojen olisi oltava valitun raportointimenetelmän mukaisia (11).

Erityistavoite Toimen nimi/viitenumero Tuensaaja Täytäntöönpanojakso Tukikelpoiset kustannukset (12) Tukikelpoiset menot (13) Edistyminen asiaankuuluvissa yhteisissä ja/tai ohjelmakohtaisissa indikaattoreissa (14) Tuotos Tulos

1.6 Asetuksen (EU) 2021/1149 13 artiklan 7 kohdan noudattaminen

Ilmoita niiden aiheutuneiden ja maksettujen menojen kokonaismäärä, jotka on asetuksen (EU) 2021/1149 13 artiklan 7 kohdan nojalla käytetty laitteiden tai kulkuneuvojen hankintaan tai turvallisuuden kannalta olennaisten laitosten rakentamiseen niiden tietojen perusteella, jotka asetuksen (EU) 2021/1060 liitteessä XVII olevan kentän 142 mukaisesti on tallennettava sähköisesti.

Lisää määrä tähän

Vahvista, että niiden tuettaviksi valittujen toimien kumulatiiviset tukikelpoiset kustannukset, jotka on asetuksen (EU) 2021/1149 13 artiklan 7 kohdan nojalla osoitettu laitteiden tai kulkuneuvojen hankintaan tai turvallisuuden kannalta olennaisten laitosten rakentamiseen, ovat tilivuoden lopussa enintään 35 prosenttia ohjelman kokonaismäärärahoista, tai selitä, miksi tämä kynnysarvo ylittyy. Jos on olemassa riski, että edellä mainittu kynnysarvo ylittyy ohjelmakauden loppuun mennessä, kerro riskin lieventämiseksi suunnitelluista toimenpiteistä tai esitä asianmukaiset perustelut kynnysarvon ylittymiselle.

Lisää teksti tähän. Enimmäispituus: 3 000 merkkiä.

1.7 Vain vuonna 2024: Hankkeiden jatkaminen – asetuksen (EU) 2021/1149 34 artiklan 4 kohdan e alakohta

Ilmoita hankkeet, joita jatkettiin 1. tammikuuta 2021 jälkeen ja jotka on valittu ja aloitettu Euroopan parlamentin ja neuvoston asetuksen (EU) N:o 513/2014 (15) nojalla Euroopan parlamentin ja neuvoston asetuksen (EU) N:o 514/2014 (16) mukaisesti.

Lisää teksti tähän. Enimmäispituus: 4 000 merkkiä.

2. TÄYDENTÄVYYS

2.1 Täydentävyys unionin muista rahastoista myönnettävän tuen kanssa – asetuksen (EU) 2021/1149 30 artiklan 2 kohdan c alakohta

Kuvaile täydentävyyttä ja mahdollisia synergioita rahastosta tuettujen toimien ja sellaisten toimien välillä, joille on myönnetty tukea muista turvallisuuteen liittyvistä unionin rahastoista. Näitä ovat esimerkiksi

— turvapaikka-, maahanmuutto- ja kotouttamisrahasto (AMIF) ja yhdennetyn rajaturvallisuuden rahasto (IBMF), sekä rajaturvallisuuden ja viisumipolitiikan rahoitusväline (BMVI) ja tullitarkastuslaitteiden rahoitusväline,

— koheesiorahastot, erityisesti Euroopan aluekehitysrahasto (EAKR),

— Horisontti Eurooppa -puiteohjelman turvallisuustutkimusosa,

— kansalaisten, tasa-arvon, perusoikeuksien ja arvojen ohjelma sekä oikeusalan ohjelma,

— Digitaalinen Eurooppa -ohjelma,

— InvestEU -ohjelma,

— teknisen tuen väline,

— rescEU-varasto,

— naapuruus-, kehitys- ja kansainvälisen yhteistyön väline (NDICI) – Globaali Eurooppa, sekä

— liittymistä valmisteleva tukiväline (IPA).

Kiinnitä erityistä huomiota seuraaviin:

— täydentävyys unionin ulkoisten rahoitusvälineiden kanssa toimissa, jotka joko toteutetaan kolmansissa maissa tai jotka liittyvät niihin. Tuo esiin näkökohdat, jotka ovat johdonmukaisia unionin ulkopolitiikan periaatteiden ja yleisten tavoitteiden kanssa; sekä

— mahdollistavien mekanismien käyttö, esimerkiksi käytössä olevat organisatoriset ja menettelyä koskevat järjestelyt, joilla edistetään täydentävyyden ja mahdollisten synergioiden aikaansaamista, ja mahdolliset muut toimet, jotka on toteutettu tilivuoden aikana niiden parantamiseksi.

Jos aiheellista, kuvaile myös

— toteutettujen toimien täydentävyyttä virastojen välisen yhteistyön (17) vahvistamisen näkökulmasta;

— infrastruktuurin ja julkisten tilojen turvallisuuteen, kyberturvallisuuteen, uhrien suojelemiseen ja radikalisoitumisen ehkäisemiseen liittyviä synergioita. Lisää teksti tähän. Enimmäispituus: 6 000 merkkiä.

2.2 Monikäyttölaitteet ja tieto- ja viestintätekniikkajärjestelmät – asetuksen (EU) 2021/1149 5 artiklan 4 kohta

Kerro lyhyesti toimista, joissa on käytetty ohjelman puitteissa hankittuja laitteita ja tieto- ja viestintätekniikkajärjestelmiä, joita on käytetty osittain myös asetuksen (EU) 2021/1148 kattamalla täydentävällä alalla sekä rajaturvallisuuden ja viisumipolitiikan rahoitusvälineen tavoitteiden saavuttamiseksi. Ilmoita paikka/paikat, jo(i)ssa monikäyttölaitteita ja tieto- ja viestintätekniikkajärjestelmiä on otettu käyttöön.

Anna laitteiden osalta myös tiedot siitä, milloin niitä on käytetty rajaturvallisuuden ja viisumipolitiikan rahoitusvälineen täydentävällä alalla.

Lisää teksti tähän. Enimmäispituus: 3 000 merkkiä.

Kun kyseessä on asetuksen (EU) 2021/1149 nojalla rahoitettu unionin tietojärjestelmä, jota on käytetty myös asetuksen (EU) 2021/1148 tavoitteisiin tai yhteentoimivuutta koskevan EU:n oikeudellisen kehyksen (18) edellyttämään toimintaan, täytetään jäljempänä oleva taulukko.

Erityistavoite Toimen nimi Toimen edunsaaja Toimen tavoite Täytäntöönpanojakso Yhteisrahoitusosuus Tukikelpoiset kustannukset (19) Tukikelpoiset menot (20)

3. UNIONIN SÄÄNNÖSTÖN TÄYTÄNTÖÖNPANO – ASETUKSEN (EU) 2021/1149 30 ARTIKLAN 2 KOHDAN D ALAKOHTA

Kerro lyhyesti, miten ohjelma edisti tilivuoden aikana turvallisuutta koskevan unionin lainsäädännön täytäntöönpanoa ja asiaankuuluvaa tietojenvaihtoa sekä mahdollisten asiaa koskevien toimintasuunnitelmien täytäntöönpanoa.

Lisää teksti tähän. Enimmäispituus: 4 000 merkkiä.

4. VIESTINTÄ JA NÄKYVYYS – ASETUKSEN (EU) 2021/1149 30 ARTIKLAN 2 KOHDAN E ALAKOHTA

Kerro, miten viestintä- ja näkyvyystoimia toteutettiin tilivuoden aikana. Kerro erityisesti viestintästrategiassa asetettujen tavoitteiden toteutumisessa mahdollisesti saavutetusta edistyksestä, jota mitataan asiaankuuluvilla indikaattoreilla ja niihin liitetyillä tavoitteilla. Jos aiheellista, kerro myös kohderyhmien tavoittamiseen ja/tai hankkeiden tulosten levittämiseen ja hyödyntämiseen liittyvistä hyvistä käytännöistä.

Lisää teksti tähän. Enimmäispituus: 4 000 merkkiä.

Anna linkki asetuksen (EU) 2021/1060 46 artiklan b alakohdassa tarkoitettuun verkkoportaaliin ja saman asetuksen 49 artiklan 1 kohdassa tarkoitetulle verkkosivustolle, jos se on eri kuin portaali.

5. MAHDOLLISTAVAT EDELLYTYKSET JA HORISONTAALISET PERIAATTEET

5.1 Mahdollistavat edellytykset – asetuksen (EU) 2021/1149 30 artiklan 2 kohdan f alakohta

Kerro, miten varmistettiin, että asetuksen (EU) 2021/1060 liitteessä III luetellut sovellettavat mahdollistavat edellytykset täyttyivät, ja miten niitä sovellettiin koko tilivuoden ajan, erityisesti Euroopan unionin perusoikeuskirjan noudattamisen osalta. Jos aiheellista, kerro asetuksen (EU) 2021/1060 15 artiklan 6 kohdan mukaisesti muutoksista, jotka ovat vaikuttaneet siihen, miten mahdollistavat edellytykset täyttyivät.

Lisää teksti tähän. Enimmäispituus: 5 000 merkkiä.

5.2 Horisontaalisten periaatteiden noudattaminen – asetuksen (EU) 2021/1060 9 artikla

Kerro, miten tilivuoden aikana varmistettiin yhteisiä säännöksiä koskevassa asetuksessa vahvistettujen horisontaalisten periaatteiden noudattaminen erityisesti seuraavien periaatteiden osalta: sukupuolten tasa-arvon edistäminen ja valtavirtaistaminen sekä sukupuoleen, rotuun tai etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuvan syrjinnän välttäminen.

Lisää teksti tähän. Enimmäispituus: 5 000 merkkiä.

6. KOLMANSISSA MAISSA TOTEUTETTAVAT TAI NIIHIN LIITTYVÄT HANKKEET – ASETUKSEN (EU) 2021/1149 30 ARTIKLAN 2 KOHDAN G ALAKOHTA

Ilmoita toimet, joita tilivuoden aikana toteutettiin kolmansissa maissa tai niihin liittyen, ja kerro, miten ne toivat rahaston tavoitteiden toteuttamiseen unionin lisäarvoa. Nimeä asianomaiset kolmannet maat. Viittaa tarvittaessa komission kanssa ennen hankkeen hyväksymistä käytyihin keskusteluihin (asetuksen (EU) 2021/1149 13 artiklan 11 kohta).

Lisää teksti tähän. Enimmäispituus: 6 000 merkkiä.

7. TIIVISTELMÄ – ASETUKSEN (EU) 2021/1149 30 ARTIKLAN 2 KOHTA

Toimita kohdista 1–6 tiivistelmä, joka käännetään ja saatetaan yleisön saataville.

Tiivistelmään on sisällyttävä vähintään kaikki 30 artiklan 2 kohdassa luetellut seikat, ja se olisi mieluiten jäsenneltävä niiden mukaan.

Suosittelemme käyttämään luetelmakohtia, lihavointia ja informatiivisia otsikoita, jotta asiasta kiinnostuneet sidosryhmät saavat helposti käsityksen ohjelman tärkeimmistä saavutuksista ja sen tuloksellisuuteen eniten vaikuttaneista seikoista.

Lisää teksti tähän. Enimmäispituus: 7 500 merkkiä.

(1) Tällä tarkoitetaan tilannetta, jossa indikaattoreilla mitattavan tavoitteiden nimellisen toteutumisasteen ja täytäntöönpanossa tosiasiallisesti tapahtuneen edistymisen välillä on ero. Tuotosten ja tulosten aliraportointi voi johtua esimerkiksi tietojärjestelmän kehittämiseen liittyvistä ongelmista, käynnissä olevista toimista, joiden tuotoksista ja tuloksista ei ole vielä raportoitu, ja tietojen keruuseen liittyvistä ongelmista, jotka tekevät raportoinnista hidasta tai epätäydellistä.

(2) Tällä tarkoitetaan tilannetta, jossa tavoitteiden alhainen toteutumisaste ei johdu hitaasta edistymisestä vaan pikemminkin väärien tai epärealististen tavoitteiden asettamisesta. Tällöin voidaan kuvailla tavoitteiden asettamista koskevan menetelmän käyttöönotosta saatuja kokemuksia – kuten väärät tai epätäydelliset oletukset tai valittuihin vertailuarvoihin liittyvät ongelmat – ja menetelmään suunnitteilla olevia muutoksia.

(3) Esimerkiksi tarjouskilpailu- ja tarkastusmenettelyihin liittyvät ongelmat, resurssien puutteeseen hallintoviranomaisten tasolla liittyvät ongelmat ja ohjelman hyväksymisen odottamaton viivästyminen.

(4) Tällaisia voivat olla esimerkiksi sosioekonomiset tai poliittiset tekijät ja sääntelyyn liittyvät muutokset.

(5) Esimerkiksi toimen soveltamisalaan liittyvät ongelmat (esim. tukikelpoisuuskriteerit), tuensaajien tai osallistujien vähäinen kiinnostus ja poikkeamat toimen täytäntöönpanossa.

(6) Jos aiheellista, viittaa tässä yhteydessä suosituksiin, joita on annettu mm. seuraavien laadunvalvonta- ja arviointimekanismien perusteella: i) Schengenin arviointi- ja valvontamekanismi, arviointi- ja valvontamekanismin perustamisesta Schengenin säännöstön soveltamisen varmistamista varten ja toimeenpanevan komitean 16 päivänä syyskuuta 1998 pysyvän Schengenin arviointi- ja soveltamiskomitean perustamisesta tekemän päätöksen kumoamisesta 7 päivänä lokakuuta 2013 annetun neuvoston asetuksen (EU) N:o 1053/2013 (EUVL L 295, 6.11.2013, s. 27) ja arviointi- ja valvontamekanismin perustamisesta ja toiminnasta Schengenin säännöstön soveltamisen varmistamista varten ja asetuksen (EU) N:o 1053/2013 kumoamisesta 9 päivänä kesäkuuta 2022 annetun neuvoston asetuksen (EU) 2022/922 (EUVL L 160, 15.6.2022, s. 1) mukaisesti; tai ii) muut sovellettavat laadunvalvonta- ja arviointimekanismit.

(7) Silloin kun on kyse kansainvälisistä erityistoimista, tämän kohdan soveltamisala vaihtelee sen mukaan, miten tehtävät ja vastuut on jaettu johtavien jäsenvaltioiden ja muiden osallistuvien jäsenvaltioiden kesken, ja valitun raportointimenetelmän mukaan. Tämä on selitetty 14. helmikuuta 2022 päivätyssä komission muistiossa Transnational specific actions under the Asylum, Migration and Integration Fund (AMIF), the Instrument for Financial Support for Border Management and Visa Policy (BMVI), and the Internal Security Fund (ISF) – Arrangements between partners (Ares(2022)1060102).

(8) Unionin tason lisäarvolla tarkoitetaan sellaisia tuloksia, joihin jäsenvaltiot eivät yksin olisi yltäneet.

(9) Esimerkiksi hankintamenettelyt ja muut valmistelutoimet.

(10) Esimerkiksi suoritteet, tuotokset ja tulokset.

(11) Ks. 14.2.2022 päivätty komission muistio (Ares (2022)1060102).

(12) Valittujen toimien tukikelpoiset kokonaiskustannukset, jotka on ilmoitettu komissiolle edellisen tilivuoden heinäkuun loppuun (31.7.) mennessä.

(13) Tukikelpoisten menojen kokonaismäärä, jonka tuensaaja on ilmoittanut hallintoviranomaiselle ja joka on ilmoitettu komissiolle edellisen tilivuoden heinäkuun loppuun (31.7.) mennessä.

(14) Ilmoita tuotokset ja tulokset määräsuhteen mukaisesti, jos erityistoimet täydentävät aiempia toimia eikä erityisiä seurantajärjestelyjä ole.

(15) Euroopan parlamentin ja neuvoston asetus (EU) N:o 513/2014, annettu 16 päivänä huhtikuuta 2014, poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineen perustamisesta osana sisäisen turvallisuuden rahastoa ja neuvoston päätöksen 2007/125/YOS kumoamisesta (EUVL L 150, 20.5.2014, s. 93).

(16) Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).

(17) Esimerkiksi yhteistyö jäsenvaltioiden kesken ja jäsenvaltioiden ja asiaankuuluvien EU:n elinten, toimistojen ja virastojen välillä (EU:n taso) ja yhteistyö jäsenvaltion toimivaltaisten viranomaisten kesken (kansallinen taso).

(18) Euroopan parlamentin ja neuvoston asetus (EU) 2019/817, annettu 20 päivänä toukokuuta 2019, kehyksen vahvistamisesta rajoja ja viisumipolitiikkaa koskevien EU:n tietojärjestelmien yhteentoimivuudelle ja Euroopan parlamentin ja neuvoston asetusten (EY) N:o 767/2008, (EU) 2016/399, (EU) 2017/2226, (EU) 2018/1240, (EU) 2018/1726 ja (EU) 2018/1861 sekä neuvoston päätösten 2004/512/EY ja 2008/633/YOS muuttamisesta (EUVL L 135, 22.5.2019, s. 27).

Euroopan parlamentin ja neuvoston asetus (EU) 2019/818, annettu 20 päivänä toukokuuta 2019, kehyksen vahvistamisesta poliisiyhteistyötä ja oikeudellista yhteistyötä sekä turvapaikka- ja muuttoliikeasioita koskevien EU:n tietojärjestelmien yhteentoimivuudelle ja asetusten (EU) 2018/1726, (EU) 2018/1862 ja (EU) 2019/816 muuttamisesta (EUVL L 135, 22.5.2019, s. 85).

(19) Valittujen toimien tukikelpoiset kokonaiskustannukset, jotka on ilmoitettu komissiolle edellisen tilivuoden heinäkuun loppuun (31.7.) mennessä.

(20) Tukikelpoisten menojen kokonaismäärä, jonka tuensaaja on ilmoittanut hallintoviranomaiselle ja joka on ilmoitettu komissiolle edellisen tilivuoden heinäkuun loppuun (31.7.) mennessä.